'Onwettige stakings is onvermydelik' – Motlanthe | Nuus24
Lonmin: Minister voorspel oplossing
Johannesburg – Adj.pres. Kgalema Motlanthe het 'n dringende beroep op mynhuise gedoen om die lewensomstandighede van mynwerkers te verbeter om verdere onrus ná die geweld op Marikana te voorkom, het RSG berig.Motlanthe het verwys na Cyril Ramaphosa, lid van die ANC se nasionale uitvoerende komitee en ‘n raadslid van Lonmin se platinum-myn, en gesê diegene wat die mynbedryf verstaan, het 'n leiersrol om te speel om te verseker dat mynwerkers ordentlike behuising het. Hy het joernaliste in Kaapstad toegespreek.Die adjunk-president sê onwettige stakings is onvermydelik wanneer werkers voel dat daar nie aan hul eise gehoor gegee sal word nie. Dit kom nadat 34 mynwerkers twee weke gelede in ‘n skietery tussen stakers en polisiebeamptes gesterf het. Meer as 70 mense is in die voorval gewond.Dit het vroeër aan die lig gekom dat aandele in die Lonmin-mynmaatskappy deur dié geweld geraak is.Die SABC het vroeër berig die prys van platinum het tot sy hoogste vlak in byna vier maande gestyg ná die nuus dat werknemers by ander maatskappye óók salarisaanpassings geëis het.Volg Nuus24 op Twitter Lees meer oor: lonmin-slagting | stakings VOLGENDE OP NUUS24X